open-index/open-wikipedia-markdown huggingface dataset:
Հայ արվեստի հարցեր

**«Հայ արվեստի հարցեր»**, մատենաշար։

## Կենսագրություն
Լույս է տեսնում Երևանում (հ. 1–5 թվական, 2006-2013 թվականներին)։ Հրատարակում է Հայաստանի գիտությունների ազգային ակադեմիայի արվեստի ինստիտուտը։ Խմբագիրների խորհուրդ՝ Արարատ Աղասյան (նախագահ), Արամ Ասատրյան, Գեորգի Գյոդակյան, Մ. Հասրաթյան, Հ. Հովհաննիսյան, Վ. Ղազարյան, Ա. Ավագյան։ Հոդվածները լուսաբանում են հայկական ճարտարագիտության, կերպարվեստի, դեկորատիվ և կիրառական արվեստների, թատրոնի ու կինոյի հիմնահարցեր, պատմական  և տեսական երաժշտագիտության, երաժշտական  ֆոլկլորագիտության հրատապ խնդիրներ, լայնորեն ներկայացված է նաև ժամանակակից արվեստը, առանձին հոդվածներ նվիրված են սփյուռքահայ արվեստին։

Կատեգորիա:Հայաստանի հանդեսներ
Կատեգորիա:Հայկական մշակութային պարբերականներ
Տիրելիի թագավորական հնէաբանական թանգարան

** Տիրելիի թագավորական հնէաբանական թանգարան** (), հնէաբանական թանգարան, որը գտնվում է Դրամհելերում, (Կանադա)յի Ալբերտա նահանգի Բադլենդս շրջանում։ Հիմնադրվել է 1985 թվականին։ Իր գոյության ողջ ընթացքում այն այցելել է ավելի քան 600 000 մարդ։

Թանգարանն ունի 10 ցուցադրական պատկերասրահ։

Հսկա Տիրելիի թանգարանը պարունակում է ավելի քան 80,000 ցուցանմուշ՝ ներառյալ քառասուն ամբողջական դինոզավրերի կմախքներ, Tyrannosaurus rex և Ալբերտոզավր տեսակները։ Ցուցասրահներում օգտագործվում են ինտերակտիվ հպման տարրեր, համակարգիչներ և աուդիովիզուալ պրոյեկտորներ։ Որպես խոշոր հետազոտական կենտրոն՝ Տիրելիի թանգարանը նաև հնարավորություն է տալիս իր այցելուներին դիտել ոսկորները մաքրող և ցուցահանդեսների համար տարբեր ցուցանմուշներ պատրաստող գիտնականների աշխատանքը։ Բացի այդ, թանգարանն ունի բազմաթիվ զբոսանքի արահետներ և զբոսախնջույքներ նրանց համար, ովքեր կցանկանային զգալ Բադլենդների անբարենպաստ վայրերի տարօրինակ տեսարանները։

## Արտաքին հղումներ
* թագավորական հնէաբանական թանգարան(Ալբերտա) — ''Պաշտոնական կայք''
* Տիրելիի թագավորական հնէաբանական թանգարան (Ալբերտա) — ''360° ներքին այց''

## Ծանոթագրություններ

Կատեգորիա:Կանադայի թանգարաններ
Կատեգորիա:Հնէաբանական թանգարաններ
Կատեգորիա:1985 հիմնադրված թանգարաններ
Կատեգորիա:1985 հիմնադրումներ Կանադայում
Դալգոնա-սուրճ

**Դալգոնա-սուրճ** (նաև հայտնի ինչպես կարանտինային խմիչք, կարանտինային սուրճ), սրճային ըմպելիք, պատրաստվում է լուծվող սուրճի փոշու հավասար մասերի հարմամբ, շաքարավազի և տաք ջրի սերուցքային զանգված դառնալուց հետո այն ավելացնում են սառը կամ տաք կաթին։ Երբեմն ըմպելիքը զարդարում են սուրճի փոշով, կակաոյով, մանրեցված թխվածքաբլիթներով կամ մեղրով։

Ըմպելիքն իր հայտնիությունը ստացել է սոցիալական ցանցերում COVID-19 համավարակի ժամանակ, երբ մարդիկ, կարանտինում գտնվելով, սկսեցին տեսահոլովակներ նկարահանել` ներկայացնելով հարած սուրճի պատրաստումը տնային պայմաններում` առանց հարիչի օգտագործման։

Անվանումը ծագում է կորեական դալգոնա բառից (կոր. *달고나*), որը շաքարավազից պատրաստված կոնֆետի տեսակ է, համի և արտաքին տեսքի նմանությունների պատճառով, չնայած շատ դեպքերում այս ըմպելիքը չի պարունակում դալգոնա։

Դալգոնա-սուրճը կարելի է պատրաստել միայն լուծվող սուրճից, քանի որ ի տարբերություն աղացած սուրճի հատիկների` լուծվող սուրճը ստեղծում է խիտ և փրփրուն խառնուրդ. պատրաստման գործընթացի հիմնական պաճառները կապված են սուրճի հատիկի հետ։

## Պատմություն
Ձեռքով պատրաստված սուրճի բաղադրատոմսով և լուսանկարներով կիսվելն առաջին անգամ հայտնվել է COVID-19 համավարակի կարանտինի ժամանակ Հարավային Կորեայում, այդ իսկ պաճառով նրան տրվել են «կարանտինային խմիչք» կամ «կարանտինային սուրճ» անվանումները։ Անվանման տեսքը վերագրվում է հարավկորեացի դերասան Ջոնգ Իլ Ուին, որը *KBS2* ցուցահանդեսում իր ելույթի ժամանակ հարած սուրճ է պատվիրել Մակաոյի ճաշարանից։ Նա համը համեմատել է դալգոնայի համի հետ։

Սկզբնապես տնային պայմաններում պատրաստված դալգոնա-սուրճի տարբերակն սկսեց տարածվել Հարավային Կորեայի *[[ՅուԹյուբ|YouTube]]* ալիքներում *#dalgonacoffeechallenge* հեշթեգով, այնուհետև մեծ տարածում ունեցավ նաև *TikTok*-ում։ Կարանտինի շրջանում հետաքրքրության աճը բացատրվել է հանգստացնող, *ASMR*-ի նման էֆեկտներով՝ DIY ոճի տեսանյութեր դիտելով։ Չնայած ըմպելիքը հայտնի է որպես հարած սուրճի տնական տարբերակ, այն գտնվում է Հարավային Կորեայի և ԱՄՆ-ի շատ սրճարանների ճաշացանկում։

Ըմպելիքը ոգեշնչված է հնդկական սուրճի ըմպելիքով, *phenti hui* անվանումով։ Միակ տարբերությունն այն է, որ *phenti hui*-ի պատրաստման ժամանակ կաթը լցվում է հարած խառնուրդի վրա, այլ ոչ թե գդալով հարած խառնուրդը կաթի վրա։

## Ծանոթագրություններ

Կատեգորիա:Ասիական խոհանոց
Կատեգորիա:Ըմպելիքներ
Կատեգորիա:Կորեական խոհանոց
Կատեգորիա:Սուրճ
Կատեգորիա:Սրճային ըմպելիքներ
Jus2

**Jus2** (), հարավկորեական GOT7 բոյս բենդի երկրորդ պաշտոնական ենթաբաժինը։ Ստեղծվել է 2019 թվականին JYP Entertainment-ի կողմից և կազմված է երկու անդամներից՝ Ջձ Բոմ և Յու Գյոմ։ Դեբյուտը կայացել է 2019 թվականի մարտի 5-ին «Focus» մինի ալբոմով։

## Անվանում
Դուետի անվանումը, ըստ մասնակից Յու Գյոմի, «just (պարզ) և two (երկու) բառերի համադրություն է»։

## Պատմություն
2019 թվականի փետրվարի 13-ին JYP Entertainment-ը հայտարարել է GOT7-ի նոր ստորաբաժանման ձևավորման մասին, որի դեպյուտը պետք է կայարան մարտին։ Ավելի ուշ պարզվել է, որ նրանց «Focus» մինի ալբոմը կթողարկվի մարտի 5-ին և բաղկացած կլինի վեց թրեքից, իսկ «Focus On Me» կլինի գլխավոր թրեք։ Երաժշտական տեսահոլովակները թողարկվել են մարտի 3-ին։ Դուետի դեբյուտը կայացել է մարտի 7-ին M Countdown երաժշտական հեռուստատեսային ծրագրում, որը հեռարձակվում է Mnet հեռուստաալիքով։ «Focus» երգը դեբյուտացվել է Billboard World Album Chart-ի վեցերորդ հորիզոնականում։

Նրանք թողարկել են OST «Take»-ը «Այս պսիխոմետրիկ տղան» դրամայի համար։

## Սկավառակագրություն
### Մինի ալբոմներ

### Սինգլներ

### Սաունդթրեքներ

## Շրջագայություններ և համերգներ
* Jus2  Live Premiere with V Live
* Jus2  Premiere Showcase Tour

## Ծանոթագրություններ

Կատեգորիա:Հարավկորեական երաժշտական խմբեր
Հայ ընտանիք

«**Հայ ընտանիք**», բարոյական, գիտակրթական, դպրոցական պատկերազարդ ամսագիր։ Վենետիկի Մխիթարյան միաբանության հրատարակություն։

## Պատմություն
Լույս է տեսել 1969-1985 թվականներին Վենետիկում. փոխարինել է «Մխիթարյան ընտանիք» (1947-1967, 1960-1962 թվականներին կոչվել է «Ընտանիք») ամսագրին։ Խմբագիրներ՝ Վահան Հովհաննիսյան, Հակոբ Չենթեյան, Մեսրոպ Ճանաշյան, Տաճատ Յարդմյան, Պողոս Լևոն Զեքիյան, Հարություն Պզտիկյան։

Լուսաբանել է սփյուռքահայ դպրոցների և Մխիթարյան վարժարանների առօրյան, տպագրել է սաների և հայ բանաստեղծների արձակ ու չափածո գործեր, ժողովրդական զրույցներ ու ավանդություններ, նյութեր՝ աշխարհի գիտական նորությունների մասին։

Կատեգորիա:Հայկական կրթական պարբերականներ
Կատեգորիա:Հայկական գիտական պարբերականներ
Կատեգորիա:Հայկական կրոնական պարբերականներ
Կատեգորիա:Հայկական գրական պարբերականներ
Կատեգորիա:Վենետիկի Մխիթարյան միաբանություն
Կատեգորիա:Իտալիայի հայկական ամսագրեր
Հայ ծերանոց

«**Հայ ծերանոց**», եռամսյա տեղեկատու պարբերագիրք։ Հալեպի հայ ազգային ծերանոցի խնամակալության հրատարակություն։

## Պատմություն
Լույս է տեսել 1952-2012 թվականներին Հալեպում։ Ունեցել է խմբագրակազմ։

Ծանոթացրել է հաստատության առօրյային, տպագրել բժշկաառողջապահական խորհուրդներ, գրական մանրապատումներ։

Պարբերականին աշխատակցել են ծերանոցի վարչական մարմնի անդամները, սիրիահայ մտավորականներ։

2003 թվականին ծերանոցի հիմնադրման 80-ամյակի առթիվ խմբագրությունը լույս է ընծայել «Հայ ծերանոց-80» հուշագիրքը։

Կատեգորիա:Հայկական հասարակական պարբերականներ
Կատեգորիա:Սիրիայի հայկական ամսագրեր
Կատեգորիա:Հայկական լրատվական պարբերականներ
Կատեգորիա:Հայկական կրթական պարբերականներ
Կատեգորիա:Հայկական գրական պարբերականներ
Կատեգորիա:Հալեպի հայկական պարբերականներ
Հայ կին

«**Հայ կին**», պատկերազարդ կիսամսյա հանդես։

## Պատմություն

Լույս է տեսել 1919-1932 թվականներին Կ. Պոլսում։ Տնօրեն-խմբագիրը եղել է Հայկանուշ Մառքը։

Լուսաբանել է Կ. Պոլսի Հայ կանանց ընկերակցության գործունեությունը, ծանոթացրել կանանց միջազգային կազմակերպությունների աշխատանքներին, ներկայացրել է անվանի հայ և օտար արվեստագետներին։ Տպագրել է հայ գրողների գործերից, նմուշներ՝ եվրոպական գրականությունից, առողջապահական և կենցաղային խորհուրդներ։

«Հայ կին» հանդեսը Մառքը համարել է ոչ միայն կնոջ ձայնի բարձրախոս, որը պայքարում է կին-տղամարդ հավասար իրավունքների համար, այլև՝ Խորհրդային Հայաստանի, Սփյուռքի և Թուրքիայում ապրող հայերին միավորող շղթայի մեկ օղակը։

## Ծանոթագրություններ

## Արտաքին հղումներ
* Հայկական ֆեմինիզմը և «Հայ կին» ամսագիրը

Կատեգորիա:Հայկական հասարակական պարբերականներ
Կատեգորիա:Հայկական գրական պարբերականներ
Կատեգորիա:Օսմանյան կայսրության հայկական հանդեսներ
Կատեգորիա:Թուրքիայի հայկական հանդեսներ
Հայ հանրագիտակ

«**Հայ հանրագիտակ**», հանրագիտական տեղեկատու։ Բուխարեստի «Գաղութահայ հրատարակչության» հրատարակություն։

## Պատմություն
Լույս է տեսել 1938-1940 թվականներին Բուխարեստում. միայն առաջին հատորը՝ 5 գրքով (Ա–Բ տառերով հոդվածները, շուրջ 15 հզ. տերմին)։ Խմբագիրը եղել է Մկրտիչ Պոտուրյանը, աշխատակիցներ՝ Ա. Աբեղյան, Թ. Ազատյան, Վ. Թորգոմյան, Վիեննայի և Վենետիկի Մխիթարյան միաբանությունների անդամներ և ուրիշները։

Կազմված է այբբենական սկզբունքով, սահմանված է յուրաքանչյուր տերմինը, ապա տրված են այն բնութագրող (ներկայացնող) հիմնական տեղեկությունները։ Ունի դիմանկարներ, ներտեքստային լուսանկարներ, քարտեզներ, այլ պատկերներ և եզրափակվում է մատենագիտական հոդվածների հավելվածով։ Ներառում է հոդվածներ հայոց պատմության, Հայաստանի տնտեսության, աշխարհագրության, հայկական մշակույթի, գրականության, պարբերական հրատարակությունների վերաբերյալ, ծանոթացնում հայ գործիչների կյանքին ու գործունեությանը։ Ներկայացված են նաև օտարազգի հայագետներ, երկրներ ու քաղաքներ, որտեղ եղել են հայկական համայնքներ։

Կատեգորիա:Հայկական գիտական պարբերականներ
Կատեգորիա:Ռումինիայի հայկական ամսագրեր
Կատեգորիա:Հայկական լրատվական պարբերականներ
Հայ մարտիկ

«**Հայ մարտիկ**», կիսամսյա թերթ, Դաշնակից և հայկական բանակների նախկին կամավորների միության պաշտոնաթերթ։

## Պատմություն
Լույս է տեսել 1936-1938 թվականներին Մարսելում։ «Հայ կամաւոր» (1935, Փարիզ) թերթի շարունակությունն է։ Խմբագիրներ՝ Սմբատ Բորոյան (Զորավար Սմբատ) և Մանուկ Ավետյան։

Հրատարակել է նյութեր Առաջին համաշխարհային պատերազմի (1914-1918) տարիներին դաշնակիցների զորամասերում ծառայած հայ կամավորների սխրանքների մասին։ Ձգտել է սփյուռքահայությանը համախմբել հայրենիքի շուրջը, աջակցել ներգաղթին։ Տպագրել է վավերագրական դրվագներ անցյալի ռազմական գործողությունների մասին, նաև գեղարվեստական գործեր։

Կատեգորիա:Հայկական ռազմական պարբերականներ
Կատեգորիա:Հայկական քաղաքական պարբերականներ
Կատեգորիա:Հայկական հասարակական պարբերականներ
Կատեգորիա:Ֆրանսիայի հայկական թերթեր
Հայ ձայն

«**Հայ ձայն**», քաղաքական, տնտեսական և գրական օրաթերթ (1919 թվականից հրատարակվել է շաբաթը 4 անգամ)։

## Պատմություն
Լույս է տեսել 1918-1919 թվականներին Հալեպում, 1919-1922 թվականներին՝ Ադանայում։ Հայ ռամկավար կուսակցության Կիլիկիո շրջանային վարչության հրատարակություն (1921 թվականին)։ Տնօրեն-խմբագիրը եղել է Սեդրակ Կեպենլյանը։

Լուսաբանել է Կիլիկիայի ազգային-եկեղեցական, քաղաքական-հասարակական կյանքը, անդրադարձել միջազգային իրադարձություններին, մեծ տեղ հատկացրել Արևմտյան Հայաստանի և մասնավորապես Կիլիկիայի ապագային վերաբերող հարցերին։ Հետևել է Հայկական հարցի պատմական ընթացքին, քննադատել եվրոպական պետությունների և ԱՄՆ-ի հակահայկական քաղաքականությունն ու դիվանագիտությունը։

Կատեգորիա:Հայկական տնտեսական պարբերականներ
Կատեգորիա:Հայկական գրական պարբերականներ
Կատեգորիա:Հայկական քաղաքական պարբերականներ
Կատեգորիա:Օսմանյան կայսրության հայկական թերթեր
Հայ նոր գրականության պատմություն

«**Հայ նոր գրականության պատմություն**», բազմահատորյակ (հ. 1–5, 1962-1979), կազմել և հրատարակել է ՀԽՍՀ ԳԱ Մ. Աբեղյանի անվան գրականության ինստիտուտը։ Խմբագրակազմ՝ Ա. Ասատրյան, Ա. Ինճիկյան, Գ. Հովնան, Է. Ջրբաշյան, Խ. Սարգսյան, Ս. Սարինյան։

Առաջին հատորն ընդգրկում է XVIII դարի վերջին քառորդի և XIX դարի առաջին կեսի, 2-րդը՝ 1850–1860-ական թվականների, 3-րդը՝ 1870–80-ական թվականների, 4-րդը՝ 1890-ական թվականների., 5-րդը՝ 1900-1920 թվականների հայ գրականությունը։ Ներկայացված է հայ նոր գրակ-յան առավել ընդարձակ և ամբողջ. պատմությունը՝ գրական շարժումների, սոցիալ-քաղ. կյանքի ու մշակութ. միջավայրի բազմակողմանի դրսևորումներով։ Ժամանակաշրջանը բնութագրող ներածականից զատ՝ յուրաքանչյուր հատոր պարունակում է մենագր. գլուխներ, տես. ակնարկներ, ինչպես նաև, ըստ անհրաժեշտության, առանձին բաժիններ (օր.՝ աշուղ. պոեզիա, մեմուարային գրակ. ևն)։ Վերջում տրված է տվյալ շրջանի գրակ-յան ժամանակագրությունը։ ՀԽՍՀ Պետ. մրց. (1980):
Արվեստ (հանդես)

**«Արվեստ»**, պատկերազարդ երկամսյա հանդես։

## Պատմություն
Լույս է տեսել 1926–1927 թվականներին Երևանում։ Խմբագիր՝ Արամ Երեմյան։ Անդրադարձել է ԽՍՀՄ ժողովուրդների, եվրոպական ու արևելյան արվեստների հանգուցային հիմնահարցերին, հեղափոխությանը խորթ հոսանքներին (իմաժինիզմ,
ֆուտուրիզմ) հակադրել խորհրդային նոր արվեստի սկզբունքները։

Ճարտարապետության, երաժշտության և գեղարվեստի տարբեր բնագավառների մասին հոդվածներ են տպագրել Վահրամ Գայֆեճյանը, Գաբրիել Գյուրջյանը, Նիկողայոս Բունիաթյանը, Անտոն Մայիլյանը, Ստեփան Դեմուրյանը, Կարո Զաքարյանը, Ս. Օգանեզաշվիլին։

Կատեգորիա:Հայկական ԽՍՀ հանդեսներ
Կատեգորիա:Հայկական քաղաքական պարբերականներ
Կատեգորիա:Հայկական մշակութային պարբերականներ
Ներսես Մարտիրոսյան

**Ներսես Լազիկի Մարտիրոսյան** (), հայ ռեժիսոր։

## Կենսագրություն
Ներսես Մարտիրոսյանը ծնվել և բնակվում է Երևանում։

2000-2004 թվականներին սովորել է Հայաստանի Պետական Ճարտարագիտական Համալսարանում ։ 2004 թվականին ռեժիսորական և մոնտաժի կուրսեր է անցել «Երկիր Մեդիա» հեռուստաընկերությունում։ 2004-2006 թվականներին անցել է ժամկետային պարտադիր զինվորական ծառայության։ 2006 թվականին 3D անիմացիայի կուրսեր է անցել «Երկիր Մեդիա» հեռուստաընկերությունում և 2006-2008 թվականներին աշխատել է հեռուստաընկերությունում մոնտաժի ռեժիսոր։

2007-2014 թվականներին Մարտիրոսյանը աշխատել է «Համահայկական աշխարհագրական ասոցիացիա»-ի փոխտնօրեն և Հայաստանի հանրային հեռուստաընկերության և «Համահայկական աշխարհագրական ասոցիացիա»-ի համագործակցությամբ ստեղծված «Օտար, ամայի ճամփեքի վրա», «Մերոնք»  և «Հայաստանի ճամփեքով»

հեռուստանախագծերի ռեժիսոր։ 2015 թվականից «ՋԵՐՍԻ» ՍՊԸ-ի հիմնադիր-տնօրենն է։ Համագործակցել է Հայաստանի հանրային հեռուստաընկերության , Համահայկական աշխարհագրական ասոցիացիայի , Հայաստանի մշակույթի նախարարության , Հայաստանի սփյուռքի նախարարության , Հայաստանի էկոնոմիկայի նախարարության , Հայաստանի ամերիկյան համալսարանի , Ավրորա (մրցանակ) բարեգործական նախաձեռնության , Հայաստան համահայկական հիմնադրամի , Հայկական բարեգործական ընդհանուր միության և այլ կազմակերպությունների հետ

## Մրցանակներ
* 2022 Հեռուստատեսության և ռադիոյի Եվրասիական ակադեմիայի իսկական անդամ
* 2016 Հայաստանի սփյուռքի նախարարություն, Հայրենիք-Սփյուռք գործակցության լուսաբանման գործում ունեցած

ներդրման համար

* 2014 Հայաստանի մշակույթի նախարարություն, Հայկական պատմամշակութային ժառանգության հանրահռչակման

գործում ունեցած նշանակալի ավանդի համար

* 2003 Երրորդ Համահայկական Խաղեր, Հուշանվեր մեդալով

## Ծանոթագրություններ

## Արտաքին հղումներ
* «Ամենակարևորը թիմն է, սերը դեպի հայրենիքը և հայապահպանությունը․ ռեժիսոր Ներսես Մարտիրոսյան» 
* «Արդեն 14 տարի է, ինչ հազարավոր հայեր հետևում են այն ամենին, ինչ տեղի է ունենում իրենց հայրենիքում՝ շնորհիվ այն ծրագրերի, որոնք նկարում է Ներսես Մարտիրոսյանն իր թիմի հետ»։ www.aravot.am
* «ՆԵՐՍԵՍ ՄԱՐՏԻՐՈՍՅԱՆԸ ՆՈՐ ՆՇԱՁՈՂ ԴՐԵՑ ԵՐԿՐԻ ԱՊԱԳԱ ՌԵԺԻՍՈՐՆԵՐԻ ՀԱՄԱՐ»։ hraparak.am
* «Nerses Martirosyan - YouTube» 
*  *IMDb* (en-US)

Կատեգորիա:Հայ ռեժիսորներ
Դելովոյ էքսպրես

«**Դելովոյ էքսպրես**» («Деловой Экспресс»–«Գործարար ճեպընթաց»), տնտեսական շաբաթաթերթ։

## Պատմություն

Լույս է տեսնում 1992 թվակնից Երևանում՝ ռուսերեն։ Խմբագիր-հրատարակիչ՝ Էդուարդ Նաղդալ­յան։

Լուսաբանում է ՀՀ գործարար միջավայրի խնդիրները, ծանոթացնում տարածաշրջանի երկրների տնտեսական կյանքին, ներկայացնում է առանձին ոլորտների արդիական խնդիրները։

ՌԴ կառավարության պատվոգիր (2012)։

Կատեգորիա:Հայաստանի ռուսական ամսագրեր
Կատեգորիա:Հայկական լրատվական պարբերականներ
Կատեգորիա:Հայկական տնտեսական պարբերականներ
Կատեգորիա:Հայաստանի թերթեր
Երկիր ավետյաց (հանդես)

«**Երկիր ավետյաց**», «Սասուն» հայրենակց միության երկշաբաթյա հանդես։

## Պատմություն

Լույս է տեսել 1990–1994 թվականնրին Երևանում։ Խմբագիրներ՝ Վահագն Դավթյան (հիմադիր-խմբագիր), Ստեփան Պողոսյան (1992 թվականից)։

Լուսաբանել է հայ ազգային-ազատագրական պայքարի և Հայ դատի հարցերը, սատարել արցախյան համազգային պայքարին։

Կատեգորիա:Հայկական քաղաքական պարբերականներ
Կատեգորիա:Հայկական հայագիտական պարբերականներ
Կատեգորիա:Հայաստանի հանդեսներ
Երկիր ավետյաց (քարտեզ)

«**Երկիր ավետյաց**», քարտեզ։

## Պատմություն

Տպագրվել է 1746 թվականին Վենետիկում, զետեղված է Մխիթար Սեբաստացու «Բառգիրք հայկազեան լեզուի» (1769, հ. 2) աշխատության մեջ։ Անվանացույցին՝ «Երկիր Աւետեաց որ եւ ասի երկիր քանանացւոց…»:

Չափերը՝ 37,9 x 48 սմ, անվանացույցը քարտեզի ձախ կողմի վերևի ան­կյունում է՝ զարդաշրջանակի մեջ, ներքևի աջ ան­կյունում մասշտաբն է («Աստիճանք
մղոնաչափութեան»)։

Քարտեզի աջ և ձախ կողմերում կենդանիների, մարդկանց, նավերի ու հողմացույցների պատկերներ են և զանազան պայմանական նշաններ, ձախից՝ անվանացույցի տակ, Եգիպտոսի և Արաբիայի փոքր քարտեզն է (12 x 16 սմ)։
Դավանություն հավատո

«**Դավանություն հավատո**», հանուն Հռոմի սբ աթոռի՝ Կղեմես VIII պապի՝ արևելյան եկեղեցիների առաջարկած դավանության համառոտ շարադրանքը։

## Պատմություն

Առաջին անգամ տպագրվել է 1596 թվականին Հռոմում՝ Ուրբանյան տպարանում՝ հայերեն և լատիներեն։ Տիտղոսաթերթին՝ «Կարճառօտս ի դաւանութէնէ սուրբ
հաւատոյ...» (26 էջ, 80)։

Տպագրվել է նաև 1678 թվականին նույն տպարանում՝ հայերեն և լատիներեն։ Հայերեն բնագիրը համարակալված է հայատառ, լատիներենը՝ արաբատառ (47 էջ, 8o, 11,5 x 7 սմ)։

«Դաւանութիւն հաւատոյ Գաղղիայի եւ Հելվետիայի բարեկարգեալ եկեղեցիներուն» խորագրով տպագրվել է 1846 թվականին Զմյուռնիայում՝ Գուլիելմոս Գրիֆիտի տպարանում. «Հաւաքումն Բրոթէսդանդ ըսուած քրիստոնէից գործածած հաւատոյ դաւանութեանց եւ քրիստոնեականաց» 4 ինքնուրույն մասերից բաղկացած ժողովածուների 2-րդ մասն է։

Տպագրության տարեթիվը նշված է 1845 թվականը։
Դարձ (հանդես)

«**Դարձ**», հանդես։ «Ազգայնական ակումբ» ՀԿ-ի հրատարակություն։

## Պատմություն

Լույս է տեսել 2000–2002 թվականներին Երևանում։ Խմբագիր՝ Մուշեղ Լալայան։

Տպագրելէ նյութեր ազգային գաղափարախոսության (Գարեգին Նժդեհ, Հայկ Ասատրյան և ուրիշներ), աշխարհաքաղաքականության, ազգային-ազատագրական պայքարի տեսագործնական հիմ­նահարցերի վերաբերյալ, ինչպես նաև հատվածներ՝ հայ և օտարազգի անվանի ազգային գործիչների գրական ժառանգությունից։

«Ազգայնական ակումբը» «Ազգայնական միտք» մատենաշարով հրատարակել է նաև 20 անուն գիրք (Գարեգին Նժդեհի, Հայկ Ասատրյանի, Լևոն Շանթի, Զարևանդի և ուրիշ երկերից)։

Կատեգորիա:Հայկական քաղաքական պարբերականներ
Կատեգորիա:Հայկական գրական պարբերականներ
Կատեգորիա:Հայաստանի հանդեսներ
Իլեանա Ռոս Լեյթինեն

**Իլեանա Ռոս Լեյթինեն** (, ), ամերիկացի քաղաքական գործիչ, Հանրապետական կուսակցության անդամ։

## Կենսագրություն
Մանկավարժության գծով արվեստի բակալավրի և առաջնորդության մանկավարժության գծով արվեստի մագիստրոսի աստիճան ստացել Է Ֆլորիդայի միջազգային համալսարանում։ Բարձրագույն դպրոցի մանկավարժության ասպիրանտուրան ստացել է Մայամիի համալսարանում։

1982-1986 թվականներին եղել է Ֆլորիդայի նահանգի Ներկայացուցիչների պալատի անդամ։ 1987-1989 թվականներին եղել է Ֆլորիդայի նահանգի սենատի անդամ։ 1989 թվականից ԱՄՆ Ներկայացուցիչների պալատի անդամ Ֆլորիդա նահանգից։

2011-2013 թվականներին Արտաքին գործերի կոմիտեի նախագահ, նախկինում՝ կոմիտեի նախագահի տեղակալ, կոմիտեի անդամ։

Պաղեստինի անկախության ճանաչման հակառակորդ։ Պատերազմի օրերին Հարավային Օսիայում հանդես է եկել անհապաղ հրադադարի պահանջով և ռուս խաղաղապահներին ԱՄՆ-ի հովանու ներքո զինված ուժերով փոխարինելու առաջարկով, նա հայտարարել է, որ ԱՄՆ-ն և մեր դաշնակիցները պետք է ՄԱԿ-ի Անվտանգության խորհրդում կանգնեն Վրաստանի կողքին։ 2008 թվականի նախագահական ընտրություններում քարոզել է հանրապետական թեկնածու Ջոն Մաքքեյնի օգտին։

Միջազգային հանրապետական համալսարանի կողմից Ջին Քրքպատրիկի անվան մրցանակի դափնեկիր (2010)։

## Ծանոթագրություններ

## Արտաքին հղումներ
* Официальная биография на сайте Конгресса США
* 

 
Կատեգորիա:ԱՄՆ-ի կին քաղաքական գործիչներ
Կատեգորիա:ԱՄՆ-ի հանրապետական կուսակցության անդամներ
Հայկական հարց (հանդես)

**«Հայկական հարց»**, հաս-քաղաքական, հայագիտական քառամսյա հանդես։ Խաչատուր Աբովյանի տուն-թանգարանի հրատարակչություն։

## Պատմություն
Լույս է տեսնում 2012 թվականից Երևանում։ Հիմնադիր-խմբագիր՝ Հովհաննես Զատիկյան։ Տպագրում
է հայագիտական, քաղաքագիտական, ազգային, կրոնական նյութեր, Խաչատուր Աբովյանի գրական ժառանգության անտիպ էջեր, աբովյանագիտական նոր ուսումնասիրություններ (հայերեն, ռուսերեն և անգլերեն), անդրադառնում է հայկական կյանքի կարևոր իրադարձություններին, «Աշխարհն այսօր» հավելվածում՝ միջազգային անցուդարձին։

Կատեգորիա:Հայաստանի հանդեսներ
Կատեգորիա:Հայկական հասարակական պարբերականներ
Կատեգորիա:Հայկական քաղաքական պարբերականներ
Կատեգորիա:Հայկական հայագիտական պարբերականներ
Արշավ (հանդես)

**«Արշավ»**, գրական-գեղարվեստական, հաս-քննադատական հանդես։

## Պատմություն
Լույս է տեսել 1932–1941 թվականներին Թբիլիսիում (1941 թվականին՝ «Գրական հանդես»)։ Խմբագիրներ՝ Վարդան Ատրյան, Մ. Փիլթակյան, Ռուբեն Աղաբաբ։ Նախապես եղել է Վրաստանի պրոլետարիատ գրողների ընկերակցության հայկական բաժանմունքի, ապա՝ Վրաստանի գրողների միության պաշտոնաթերթը։

Տպագրել է գրական-քննադատական հոդվածներ, արձագանքել գրականության և արվեստի վերաբերյալ պաշտոնական որոշումներին, իր շուրջն է համախմբել Վրաստանի հայ գրողներին։

Աշխատակցել են Հակոբ Հակոբյանը, Ստեփան Զորյանը, Ռուբեն Զարյանը, Միսակ Դավթյանը, Հարություն Սուրխաթյանը, Լեոն Մելիքսեթ-Բեկը, Մադաթ Պետրոսյանը, Ծերուն Թորգոմյանը, Մարգարիտա Դարբինյանը, Բենիկ Սեյրանյանը։

Տպագրել է նաև նմուշներ ԽՍՀՄ ժողովուրդների գրականություններից։

Կատեգորիա:Հայկական գրական պարբերականներ
Կատեգորիա:Հայկական մշակութային պարբերականներ
Կատեգորիա:Հայկական հասարակական պարբերականներ
Կատեգորիա:Վրաստանի հայկական հանդեսներ
Հայկական բանակ (հանդես)

**«Հայկական բանակ»**, Հայաստանի պաշտպանության նախարարության ռազմագիտական եռամսյա հանդես։

## Պատմություն
Լույս է տեսնում 1995 թվականից Երևանում։ Խմբագիրներ՝ Հայկ Քոթանջյան, Արկադի Սարգսյան, Դավիթ Չիլինգարյան (2005 թվականից)։ Առաջին 3 համարներում հոդվածները հրապարակվել են հայերեն և ռուսերեն, այնուհետև՝ միայն հայերեն (ռուսերեն և անգլերեն ամփոփումներով)։

Հանդեսը հետամուտ է ռազմագիտական մտքի զարգացմանը Հայաստանում, նպաստում է Զինված ուժերի սպայակազմի ռազմական գիտելիքների հարստացմանը, հայկական և արտասահմանյան Զինված ուժերի առաջավոր փորձի ուսումնասիրմանն ու տարածմանը, հայկական
ռազմագիտական տերմինաբանության մշակմանը։

«Հայկական բանակ»-ը հատուկ թողարկմամբ հրատարակել է Հայաստանի Հանրապետության ազգային անվտանգության ռազմավարության նախագիծը։

2007 թվականից լույս է ընծայում «Աշխատանքային տետրեր» հավելվածը, ներկայացնում է Ազգային ռազմավարական հետազոտությունների ինստիտուտի վերլուծական կենտրոնի փորձագետների կիրառական մշակումները։ Անդրադառնում է տարածաշրջանի և միջազգային ռազմաքաղաքական կարևոր իրադարձություններին։

Կատեգորիա:Հայաստանի հանդեսներ
Կատեգորիա:Հայկական ռազմական պարբերականներ
Միշել Դեսժուայո

**Միշել Դեսժուայո** (ֆր.՝ Michel Desjoyeaux. ), ֆրանսիացի առագաստանավորդ, ով լայն ճանաչում ու համբավ է ձեռք բերել մի շարք երկարաձիգ ու տևական մրցարշավներում հաջողությամբ հանդես գալու շնորհիվ։ Նա հաղթել է Վանդեա Գլոբ մրցարշավում 2000-01 և 2008–09 թվականներին  ՝ դառնալով միակ մարդը, ով հաղթել է այդ մրցարշավում մեկից ավելի անգամ։ 2014-15 թվականներին եղել է հսկող նավապետ Mapfre նավում Volvo Ocean Race մրցարշավի ժամանակ։


File:TransatJ.Vabre6 11 2005Geant2.jpg|*Géant* առագաստանավը մրցարշավի մեկնարկին. Հավր, 2005 թ. նոյեմբերի 6 
File:Route-du-Rhum-2010-Foncia-II.jpg|*Foncia* առագաստանավը IMOCA 60 մրցարշավի մեկնարկից առաջ, 2010 թ. հոկտեմբերի 24


## Մրցարշավների կարևորագույն արդյունքները

## Ծանոթագրություններ

## Արտաքին հղումներ
* Michel Desjoyeaux at World Sailing
* Michel Desjoyeaux at the Fédération Française de Voile (in French) 
* Official Mer agitée
* Official team Foncia at the Library of Congress Web Archives (archived 2009-02-17)

Կատեգորիա:1965 ծնունդներ
Կատեգորիա:Ապրող անձինք
Կատեգորիա:Ֆրանսիացի առագաստանավորդներ
Կատեգորիա:Ֆրանսիացի ծովագնացներ
Կատեգորիա:Ֆրանսիացի մարզիկներ
Սուրճի համտես

[thumb|Սուրճի համտեսողներ [Եթովպիայում]]
**Սուրճի համտես** (, *կապինգ*), համտեսման տեսակ, համի թեստավորում, ինչպես նաև սուրճի ըմպելիքի տեսողական և հոտառական գնահատում։ Հաճախ համտեսելիս տեղի է ունենում նաև սուրճի հատիկների, դրանց չափի, գույնի և ձևի գնահատում։

Համտեսին կարող են ներկայացվել ոչ միայն աղացած, այլ նաև լուծվող սուրճից պատրաստված ըմպելիքներ, սակայն երկրորդ դեպքում բույրի փոխարեն (որը լուծվող սուրճի մոտ շատ թույլ է) գնահատվում է միայն ըմպելիքի համը։ Եթե մի քանի խմիչքների համտեսում է տեղի ունենում դրանք համեմատելու համար, ապա ենթադրվում է, որ սուրճի բոլոր նմուշները պետք է լինեն մեկ աղացած և մեկ աստիճանի տապակված։

Կան պրոֆեսիոնալ սուրճի համտեսողներ, որոնց գնահատականներն օգտագործվում են սուրճի տեսակները ընտրելու և դասակարգելու համար։ Սուրճի որակը գնահատելու մասնագիտական տերմինաբանությունը ներառում է հարյուրավոր տերմիններ։ Անհատ մասնագետները համտեսելիս ի վիճակի են որոշել այն երկիրը և նույնիսկ տնկարկը, որտեղից հավաքվել է գնահատվող սուրճը։

## Համտեսման փուլեր
[thumb|200px|Պրոֆեսիոնալ համտեսողի ամենօրյա աշխատանքը [Պորտլենդում]] 
* **Պատրաստում**, որի ընթացքում համտեսելու համար պատրաստում են սուրճի նմուշներ և անհրաժեշտ սարքավորումներ՝ միանման բաժակներ և գդալներ, մի բաժակ սառը ջուր, որի մեջ լվանում են գդալները և մի բաժակ խմելու ջուր՝ սենյակային ջերմաստիճանի։
* **Տեսողական գնահատում,** տեղի է ունենում ամբողջովին անշարժ բաժակով, ստուգումը տեղի է ունենում մոտավորապես 15 վայրկյան։ Եթե  էսպրեսսոն գնահատվում է, ապա այն պետք է ունենա ընկույզի գույնի փրփուր՝ մուգ շագանակագույն բծերով։ Հյուսվածքը պետք է շատ խիտ լինի փոքր փուչիկներով։ Չպետք է լինեն մեծ փուչիկներ, սպիտակ բծեր, ինչպես նաև խմիչքն ինքնին չպետք է տեսանելի լինի փրփուրի միջով։ Եթե փրփուրը մոխրագույն գույն ունի, ապա սուրճի մեջ օգտագործվում է ռոբուստայի նկատելի քանակություն։
* **Հոտառության գնահատում**, սկզբում համտեսողը հոտոտում է սուրճը առանց խառնելու, ապա կարող է խառնել այն։ Եթե տեղի է ունենում խմբային համտեսում, ապա սուրճի խառնուրդը սովորաբար տեղի է ունենում միայն խմբի ղեկավարի հրահանգից հետո։ Հոտառության գնահատման ընթացքում համտեսողը խմիչքը հոտոտում է ընդամենը մի քանի վայրկյան։
* **Համի գնահատում**, բերանի մեջ վերցվում է ըմպելիքի փոքր քանակություն և գնահատվում է թթվայնության և համի մակարդակը, ինչպես նաև սուրճի հագեցվածությունը։ Դրանից հետո սուրճը կամ կուլ են տալիս, կամ (պրոֆեսիոնալ համտեսելու դեպքում) թքում են հատուկ դրա համար նախատեսված ջրամբարի մեջ։ Վերջինս պայմանավորված է նրանով, որ պրոֆեսիոնալ համտեսողները պետք է գնահատեն օրական մինչև 400 բաժակ սուրճ, իսկ կոֆեինի այս քանակությունը կարող է վտանգավոր լինել։

## Ծանոթագրություններ

Կատեգորիա:Համ
Կատեգորիա:Սուրճի մշակույթ
Կատեգորիա:Սուրճ
Կատեգորիա:Խոհարարություն
«Սևան» միջազգային երաժշտական փառատոն

**«Սևան» միջազգային երաժշտական փառատոն** (), Սևանում անցկացվող ամենամյա երաժշտական փառատոն, այն հիմնվել է 2015 թվականին։ Փառատոնի առաջին օրերը եղել են օգոստոսի 24-25-ը, անցկացվում է ամեն տարի օգոստոս ամսվա առաջին շաբաթ և կիրակի օրերին։ Այն կազմկակերպվում է Սևան քաղաքի հանրային լողափում և հիմնվել է Սևան երիտասարդական ակումբ ՀԿ-ի կողմից։ Փառատոնը 2023 թվականին տեղի է ունեցել օգոստոսի 5-6 օրերին՝ հանրային լողափում։ Այն չի հանդիսանում առևտրային փառատոն և մուտքն ազատ է։

## Ստեղծման պատմություն
Պրոյեկտը ստեղծվել է «Փոխենք երաժշտությամբ» կարգախոսով, հիմնվելով տարածաշրջանում ձևավորված կարիքների հիման վրա, հիմք դնելով Գեղարքունիքի մարզում ամենամյա փառատոնային մշակույթի զարգացմանը։ Սկզբում փառատոնը համարվել է մարզային, սակայն 2018 թվականին դարձել է միջազգային։ Իր ձևաչափով այն համայնքում առաջինն է։ Այն կարևոր հարթակ է հանդիսանում սկսնակ երաժիշտների համար՝ ինքնադրսևորվելու, նույն բեմում ելույթ ունենալու արդեն փորձառու և հայտնի խմբերի հետ հանդիպելու առումով։ Փառատոնային առաջին օրը ռոք երաժշտության սիրահարների համար է, իսկ 2-րդը ֆոլկ։

## Նպատակ
Փառատոնի նպատակներից է բեմ, հարթակ, հնարավորություն և ստեղծագործական համագործակցության դաշտ ստեղծել մասնակից երիտասարդ երաժիշտների համար։ Փառատոնն ունի նաև ածանցյալ նպատակներ՝ սոցիալական և բնապահպանական ենթատեքստերով, ինչն արտահայտվում է փառատոնի ուղերձի մեջ` «Տարին գեթ մեկ անգամ ասենք Շնորհակալություն Սևան»։ Որպես առաջնային թիրախ հանդես են գալիս այն բոլոր երիտասարդ երաժիշտները, որոնք ընտրության կարգով դառնում են փառատոնի մասնակից և կիսում են փառատոնի գաղափարները։ Ժանրային առումով փառատոնը երկու տարբեր երաժշտական բևեռներ բերում է մի հարթակ՝ երիտասարդ ռոք խմբերը և ժամանակակից ֆոլկլյորիկ կամ էթնո խմբերը։

## Ծանոթագրություններ

Կատեգորիա:Հայաստանի փառատոներ
Կատեգորիա:Մշակութային փառատոներ
Կատեգորիա:Փառատոներ
Կոնկառնո

**Կոնկառնո** (, . բրետոներենից թարգմանած՝ նշանակում է *Կոռնուոլի ծովածոց*), քաղաք և համայնք Ֆրանսիայի հյուսիս-արևմուտքում՝ Բրետան երկրամասի Ֆինիստե դեպարտամենտի Քեմպերի շրջանում, որի կազմի մեջ մտնող նույնանուն կանտոնի վարչական կենտրոնն է։ Ընկած է Ատլանտյան օվկիանոսի ափին՝ Մորոյի գետաբերանի մոտ, շրջկենտրոնից՝ Քեմպեր քաղաքից 21, Վանից՝ 100, ազգային N165 ավտոմայրուղուց՝ 7 կիլոմետր հեռավորության վրա։ Զբաղեցնում է 41,08 քառակուսի կիլոմետր տարածք; Բնակչության թվաքանակը 2019 թվականի տվյալներով եղել է 19 816։

## Ժողովրդագրություն

## Պատմություն
Համայնքի ներկայիս տարածքում ու շրջակայքում մարդիկ բնակություն են հաստատել դեռևս նախապատմական ժամանակներում, ինչի վկայությունն են նորքարեդարյան ժամանակներից պահպանված դոլմենները, երկաթի դարի ժամանակների քաղաքի, գալլա-հռոմեական ժամանակների բնակավայրի մնացորդները։

Պատմական փաստաթղթերում Կոնկառնոն առաջին անգամ հիշատակվել է 1050 թվականին՝ իբրև Կոնկ կղզու բնակավայր, որը հիմնվել է Լանդևենեկ աբբայության վանականների կողմից։ Ըստ մեկ այլ վարկածի՝ բնակավայրը հիմնել է Յուդիկայել թագավորի թոռ Կոնկառը։

Ներկայիս քաղաքը երկու մասի է բաժանված. արդիական հատվածը մայրցամաքում է, պատմականը՝ միջնադարյան, պարսպապատված Ville Close-ը՝ նավահանգստի կենտրոնում տարածվող երկարուձիգ կղզու վրա։ Պատմականորեն Կոնկառնոն եղել է նավաշինական կենտրոն. պահպանվել են 14-րդ դարի նավաշինարանի մնացորդները։ Ville Close-ում գրեթե ամեն ինչ ծառայեցվում է զբոսաշրջությանը. գործում են բազմաթիվ ռեստորաններ, խանութներ, հուշանվերների կրպակներ։ Ուշադրություն գրավող տեսարժան վայրերից է նաև ձկնորսության թանգարանը։

Ville Close-ը մայրցամաքի հետ կապված է կամրջով։ Կա նաև լաստանավային հաղորդակցություն։

## Քույր քաղաքներ
Կոնկառնոյի քույր քաղաքներն են՝

* , Բիլեֆելդ, 1969 թվականից
* , Մբուր, 1974 թվականից
* , Փենզանս, 1982 թվականից

## Պատկերասրահ

File:Ville Close de Concarneau (1.1).jpg|Միջնադարյան Ville Close-ը
Concarneau 021 Ville close La place centrale.JPG
Concarneau 016 Ancienne église Saint-Guénolé.JPG
Marinarium (Concarneau) (1).jpg
Manoir de Stang-al-Lin.jpg
File:Bretagne Finistere Concarneau1 tango7174.jpg|Միջնադարյան Ville Close-ը
File:Bretagne Finistere Concarneau2 tango7174.jpg|Առևտրային նավահանգիստը
File:Bretagne Finistere Concarneau3 tango7174.jpg|Առագաստանավերի նավահանգիստը
File:Bretagne Finistere Concarneau4 tango7174.jpg|Աղջամուջին
File:Port de Concarneau.jpg|Նավահանգիստը
File:Concarneau - Port de plaisance.jpg|Առագաստանավերի նավահանգիստը
File:Château de Kériolet (0).jpg|Շատո դը Կերուալե դղյակը
File:La plage des Sables Blancs.jpg|Լողափերից մեկը
File:La Ville Close.jpg|Միջնադարյան Ville Close-ը
File:Statue de Duquesne à Concarneau.jpg|Ֆրանսիական նավատորմի դերծովակալ Աբրահամ Դյուկենի (1610 – 1688) հուշարձանը
File:Localisation Concarneau dept29.png|Կոնկառնոն Ֆինիստեր դեպարտամենտի քարտեզին


## Ծանոթագրություններ

## Արտաքին հղումներ

* Official website  
* Национальный институт статистики
* [Результаты муниципальных выборов 2020 года](https://ww.interieur.gouv.fr/Elections/Les-resultats/Municipales/elecresult__municipales-2020/(path)/municipales-2020/029/029039.html)
* Культурное наследие коммуны

Կատեգորիա:Բրետան
Կատեգորիա:Ֆրանսիայի բնակավայրեր
Կատեգորիա:Ֆրանսիայի նավահանգիստներ
Կատեգորիա:Ֆրանսիայի քաղաքներ
Զարլուի

**Զարլուի**, **Սաարլուի** ( [], . 1936 թվականի հունվարի 15-ից մինչև 1945 թվականի հուլիսի 14-ը անվանվել է **Զարլաուտերն**), արդյունաբերական քաղաք Գերմանիայի Սաար երկրամասում, որի կազմի մեջ մտնող նույնանուն շրջանի վարչական կենտրոնն է։ Հանդիսանում է պողպատաձուլական արդյունաբերության կենտրոն։ Զբաղեցնում է 43,3 քառակուսի կիլոմետր տարածք։ Բնակչության թվաքանակը 2020 թվականի մարտի 31-ի տվյալներով եղել է 34 442։

## Պատմություն
Բնակավայրը ծնունդ է առել 1680 թվականին՝ որպես Լյուդովիկոս XIV-ի ամրոց և նրա պատվին անվանվել է Սար-Լուի (): Ամրությունները նախագծվել ու կառուցվել են թագավորի գլխավոր ճարտարագետ Վոբանի ղեկավարությամբ, ով հետագայում արժանացել է Ֆրանսիայի մարշալի կոչման։ Նապոլեոնյան պատերազմներից հետո բնակավայրը հանձնվել է Պրուսիային։ Նացիստների տիրապետության շրջանում վերանվանել են Զարլաուտերն, որպեսզի խույս տան ֆրանսիացի թագավորի անվան հիշատակումից ():

1986 թվականին Զարլուին եղբայրացել է այդ ժամանակ Գերմանիայի Դեմոկրատական Հանրապետության տարածքում գտնվող Այզենհյուտենշտադտ քաղաքի հետ. դա ԳԴՀ-ի և ԳՖՀ-ի քաղաքների եղբայրացման առաջին դեպքն էր։

Պողպատաձուլական գործարաններից զատ՝ Զարլուիում գործող խոշոր ձեռնարկություններից է շոկոլադի արտադրության Ludwig Schokolade GmbH & Co. KG ֆաբրիկան, որը թողարկում է Schogetten, Mauxion և այլ շոկոլադներ, ալկոհոլային պրալինե Trumpf, ծամոն-կոնֆետներ FRITT և լայն պահանջարկ վայելող այլ արտադրատեսակներ։

## Անվանի անձինք
* Միշել Նեյ (10 հունվարի 1769 թ., Զարլուի — 7 դեկտեմբերի 1815 թ.) — նապոլեոնյան պատերազմների ժամանակների մարշալ, Էլխինգենի դուքս (ֆր.՝. duc d’Elchingen), Մոսկովիայի իշխան (ֆր.՝ prince de la Moskowa):
*Հայնրիխ Մարքս (1777–1838), Կարլ Մարքսի հայրը, իրավաբան
*Շառլ-Նիկոլյա Պոսելիե (1832–1913), գեներալ և գյուտարար, Պոսելիե-Լիպկինի մեխանիզմի համահեղինակ
*Էդուարդ ֆոն Կնոռ (1840–1920), կայսերական Գերմանիայի նավատորմի ծովակալ, արևելաասիական էսկադրիլիայի հրամանատար
*Ալոիս Շպանիոլ (1904–1959), Սաարի նացիստական կուսակցության ղեկավար

## Քույր քաղաքներ

## Պատկերասրահ

LudwigskircheSaarlouis.jpg|Կաթոլիկ եկեղեցին
SaarlouisEvangelischeKirche.jpg|Բողոքական/ավետարանական եկեղեցին
Saarlouisfußizone.jpg|Ֆրանսիական փողոցը
Saarlouis02.jpg|Զորանոցները
Saarlouis01.jpg|Գերմանական դարպասը
Saarlouis03.jpg|Շուկայի հրապարակը 
Saarlouis04.jpg|Թանգարանը 
Saarlouis05.jpg|Վաուբան կղզին և մարշալ Նեյի հուշարձանը
Marschall_ney_geburtshaus_saarlouis.jpg|Տունը, որտեղ ծնվել է Նեյը
DillingerHafen.jpg|Նավահանգիստը


## Ծանոթագրություններ

## Արտաքին հղումներ
*Fire Brigade of Saarlouis (Saarlouis has one of the oldest Volunteer fire departments of Germany)
*History of Saarlouis 1 and Saarlouis 2 (renamed to Saarlautern) 1936–1945
*History of one of the most famous companies in Saarlouis: Donnerbräu
* Քաղաքի պաշտոնական կայքէջը

Կատեգորիա:1680 թվականին հիմնադրված բնակավայրեր
Կատեգորիա:Գերմանիայի բնակավայրեր
Կատեգորիա:Գերմանիայի քաղաքներ
Կատեգորիա:Պրուսիայի թագավորություն
Յորքերի սպիտակ վարդ

**Յորքերի սպիտակ վարդ** ()՝ Յորքի տան հերալդիկ խորհրդանիշը և Յորքշիրի խորհրդանիշը։

## Պատմություն
[մինի|ձախից|Յորքերի սպիտակ վարդը, [Էդուարդ IV|Էդուարդ IV-ի ձեռագրից]]
Զինանշանը ծագում է 14-րդ դարից, Էդմունդ Լենգլիի՝ Յորքի առաջին դուքսի և Յորքերի դինաստիայի հիմնադրի ժամանակ, որն այն ժամանակ իշխող Պլանտագենետների կրտսեր ճյուղն էր։ Վարդը կրոնական նշանակություն ունի, քանի որ այն խորհրդանշում է Աստվածածնին, ում հաճախ անվանում են Երկնքի Վարդ։ Դանթեի «Աստվածային կատակերգությունում» հիշատակված սպիտակ վարդը ներկայացվում է որպես երկնային սիրո խորհրդանիշ։ Սպիտակ գույնը քրիստոնեական պատարագային սիմվոլիկայում նույնականացվում է լույսի, անմեղության, մաքրության, ուրախության և փառքի հետ։

15-րդ դարի քաղաքացիական պատերազմների ժամանակ Անգլիայի գահի համար պայքարում սպիտակ վարդը Յորքերի խորհրդանիշն էր Լանքասթերների դինաստիայի դեմ մարտերում։ Լանքասթերների կարմիր վարդը հայտնվեց ավելի ուշ և խորհրդանշում էր իրենց դինաստիան, բայց ոչ իրական հակամարտության ժամանակ։ Երկու վարդերի հակադրությունը պատերազմին տվեց մի ընդհանուր ընդունված անուն՝ Վարդերի պատերազմ (անունը հայտնվեց միայն 19-րդ դարում)։ Հակամարտությանը վերջ դրեց թագավոր Հենրի VII-ը, ով խորհրդանշականորեն միավորեց կարմիր և սպիտակ վարդերը Թյուդորների վարդի մեջ, որը դարձավ Թյուդորների դինաստիայի խորհրդանիշը։ 17-րդ դարի վերջում յակոբիտները որպես խորհրդանիշ վերցրեցին Յորքերի սպիտակ վարդը։

1759 թվականի օգոստոսի 1-ին Մինդենի ճակատամարտում թագավորական որքշիրյան թեթև հետևակի գնդի զինվորները մարտի դաշտի մոտակայքում գտնվող թփերից սպիտակ վարդեր պոկեցին և ամրացրին դրանք իրենց թիկնոցների վրա՝ ի հիշատակ իրենց զոհված ընկերների։ Այդ օրը՝ օգոստոսի 1-ը, նշվում է որպես Յորքշիրի օր։

Յորքշիրի վարդը փորագրված էր Անգլիայի գահի Պլանտագենետ տոհմի արական վերջին ներկայացուցիչ Ռիչարդ III թագավորի կաղնե դագաղի վրա։ Նա վերահուղարկավորվել է Լեսթերի Մայր տաճարում 2015 թվականի մարտի 26-ին։

## Կիրառում
### Յորքշիրի հերալդիկայում
մինի|աջից|Յորքերի սպիտակ վարդը փոքր չափերով պատկերելիս պարզեցվում է
Յորքշիրում ավելի քան 20 քաղաքացիական անձինք Յորքերի վարդի զինանշան ունեն։ Փոքր չափերով պատկերված վարդը գրաֆիկորեն պարզեցված է։

### Միջազգային կիրառում
Վարդը պատկերված է Փենսիլվանիա նահանգի Յորք քաղաքի կնիքի վրա, որը հայտնի է որպես քաղաքի սպիտակ վարդ։

Յորքի վարդը առկա է Կանադայի Յորքի համալսարանի վահանի վրա։

Սպիտակ վարդը նաև Նայրոբիի (Քենիա) Լենանի դպրոցի զինանշանի կենտրոնական դետալն է։

Նյու Յորք նահանգում գտնվող Քուինսի դրոշի վրա կան սպիտակ և կարմիր վարդեր։ Քուինս շրջանը անվանվել է Չարլզ II թագավորի կնոջ՝ Եկատերինա Բրագանսի անունով, ով 1664 թվականին նավատորմ է ուղարկել Նյու Յորք՝ Նոր Ամստերդամը նվաճելու համար, այնուհետև քաղաքը վերանվանվել է Նյու Յորք՝ ի պատիվ գրավման նախաձեռնողի՝ Չարլզ II-ի եղբոր՝ Յորքի դուքս Ջեյմս II-ի։

## Տես նաև
* Վարդերի պատերազմ
* Լանքասթերի կարմիր վարդ

## Ծանոթագրություններ

Կատեգորիա:Ալ և Սպիտակ վարդերի պատերազմ
Ֆրեդերիկ Քրիստիան Էսսեման

**Ֆրեդերիկ Քրիստիան Էսսեման** (, ), դանիացի զինվորական, սպա, որը ղեկավարել է Յուտլանդիայի դիվիզիան 1940 թվականին՝ Նացիստական Գերմանիայի ուժերի Դանիա ներխուժման և երկրի պաշտպանության ժամանակահատվածում։

## Կենսագրություն
Ֆրեդերիկ Էսսեմանը ծնվել է 1877 թվականի դեկտեմբերի 16-ին Վիբորգ բնակավայրում՝ վաճառականի ընտանիքում։ Նրա հայրը Ֆրեդերիկ Էսսեմանն էր, իսկ մայրը՝ Օլինե Բերինգը։

1899 թվականին Ֆրեդերիկ Էսսեմանը դառնում է հետևակային զորամիավորման լեյտենանտ, 1901 թվականին՝ առաջին լեյտենանտ, իսկ 1914 թվականին Էսսեմանը ստանում է կապիտանի զինվորական կոչում։ 1920-1923 թվականներին Ֆրեդերիկ Էսսեմանը դառնում է «Sønderjydske Kommando»-ի շտաբի պետ, ինչպես նաև Գլխավոր շտաբում որպես հետևակային գլխավոր տեսուչ։

1934 թվականին Ֆրեդերիկ Էսսեմանը դարձել է 2-րդ գնդի հրամանատար, 1937 թվականին՝ Յուտլանդիայի դիվիզիայի հրամանատար, նույն տարում՝ գեներալ-մայոր։ Եղել է Դանեբրոգի և Դանեբրոգսմանի 1-ին աստիճանի հրամանատար։ Պայքարել է Դանիայի թագավորության զինված ուժերում՝ 1940 թվականի Նացիստական Գերմանիայի ագրեսիայի ժամանակահատվածում։

## Ծանոթագրություններ

Կատեգորիա:Բնօրինակում անաղբյուր հոդվածներ
Կատեգորիա:Երկրորդ համաշխարհային պատերազմի զինվորականներ
Կատեգորիա:20-րդ դարի դանիացիներ
Ալվան

**Ալեքսի Մորվան-Ռոզիյու** (, ), բրետոնական ծագմամբ ֆրանսիացի երգիչ։ Ahez տրիոյի հետ ներկայացրել է Ֆրանսիան Եվրատեսիլ 2022 երգի մրցույթում «Fulenn» երգով։

## Կենսագրություն
Ալվանը սկսել է զբաղվել երաժշտությամբ 2011 թվականից, սկսել է թողարկել օրիգինալ սինգլներ և ռեմիքսներ։ Բացի այդ, 2016 թվականին հաղթել է «BPM Contest» սկսնակ արտիստների երաժշտական մրցույթում, ինչի արդյունքում պայմանագիր է ստորագրել Elektra Records France-ի հետ։

Ալվանը հայտավորված է եղել այն տասներկու արտիստների թվում, ովքեր մասնակցել են «Eurovision France, c'est vous qui décidez!» ազգային ընտրությանը, որտեղ ներկայացրել է «Fulenn» երգը Ahez կանացի եռյակի հետ։ Արդյունքում նրանք դարձել են ընտրության հաղթողներ՝ գրավելով առաջին հորիզոնականը ինչպես ժյուրիի, այնպես էլ հանդիսատեսի քվեարկությամբ՝ դառնալով Թուրինում Ֆրանսիայի ներկայացուցիչներ։

## Սկավառակագրություն
### Ստուդիական ալբոմներ

* *Magma* (2022)

### Ընդլայնված նվագարկումներ
* *Home* (2016)
* *La ballade* (2017)

### Սինգլներ

## Ծանոթագրություններ

Կատեգորիա:21-րդ դարի երգիչներ և երգչուհիներ
Կատեգորիա:Եվրատեսիլ երգի մրցույթի մասնակիցներ
Կատեգորիա:Ֆրանսիայի մասնակիցները Եվրատեսիլ երգի մրցույթում
Կատեգորիա:Ֆրանսիացի երաժիշտներ
Կատեգորիա:Ֆրանսիացի երգահաններ
Կատեգորիա:Ֆրանսիացի երգիչներ
Կատեգորիա:Ֆրանսիացի տղամարդ երգիչներ
Ադոլֆ Շերեր

**Ադոլֆ Շերեր** (, ), ազգությամբ սլովակ չեխոսլովակացի ֆուտբոլիստ, հարձակվող։

## Կարիերա
### Ակումբային
Ադոլֆ Շերերն իր խաղային կարիերան սկսել է Բրատիսլավայի «Ինտեր» ֆուտբոլային ակումբում, որը հետագայում վերանվանվել է «Սլովնաֆթ»։ Ակումբում խաղացել է 8 տարի, որից հետո չորս տարի խաղացել է Կոսիցե քաղաքի թիմերում («Լոկոմոտիվ» և «Կոսիցե»)։ 1969 թվականին նա տեղափոխվել է ֆրանսիական «Նիմ Օլիմպիկ», ապա խաղացել է «Ստրոյարնե» սիրողական ակումբում, իսկ կարիերան ավարտել է «Ավինյոն Ֆուտում»։

Չեխոսլովակիայի ֆուտբոլի առաջնությունում իր կարիերայի ընթացքում նա խփել է 126 գոլ և դարձել 3-րդ լավագույն ռմբարկուն Չեխոսլովակիայի  առաջնության բոլոր տարիների՝ Լադիսլավ Պավլովիչից և Յոզեֆ Ադամեցից հետո։

### Հավաքականում
Չեխոսլովակիայի ֆուտբոլի ազգային հավաքականի կազմում մասնակցել է 1958 և 1962 թվականների աշխարհի առաջնություններին և 1960 թվականի Եվրոպայի առաջնությանը։

Հավաքականի կազմում Ադոլֆ Շերերն անցկացրել է 36 խաղ և դարձել 22 գոլի հեղինակ։ Այդ գոլերից երեքը նա խփել է 1962 թվականի աշխարհի առաջնությունում՝ մեկը Հունգարիայի դեմ 1/4 եզրափակիչում (որը նույնպես հաղթական է դարձել) և երկուսը կիսաեզրափակչում՝ Հարավսլավիայի դեմ (մեկը՝ մետրանոցից)։ Երեք գոլով Շերերը ճանաչվել է Չեխոսլովակիայի հավաքականի լավագույն ռմբարկուն այդ մրցաշարում և առաջնության արծաթե մեդալակիր։ Մրցաշարի ավարտին Շերերը ստացել է«արծաթե խաղակոշիկ»։

Ադոլֆ Շերերը մահացել է 2023 թվականի հուլիսի 22-ին, 85 տարեկանում։

Նա իր ընտանիքի հետ ապրել է Նիմում։ Նա ամուսնացած է եղել, ունի դուստր և որդի՝ Ռուդոլֆը, որը խաղացել է տարբեր ակումբներում, այդ թվում՝ «Նիմ Օլիմպիկում»։ Ռուդոլֆն այժմ ֆուտբոլի մարզիչ է։

## Ծանոթագրություններ

## Արտաքին հղումներ
* 
* Профиль на сайте Чешско-Моравского футбольного союза

Կատեգորիա:Չեխոսլովակիայի հավաքականի ֆուտբոլիստներ
Կատեգորիա:Սլովակ ֆուտբոլիստներ
Կատեգորիա:Սլովակներ
Կատեգորիա:Տղամարդկանց ֆուտբոլի հարձակվողներ
Արկաշոն

**Արկաշոն** (.  aʁ.ka.ʃɔ̃. , ), քաղաք և համայնք Ֆրանսիայի հարավարևմտյան մասում՝ Նոր Ակվիտանիա երկրամասի Ժիրոնդ դեպարտամենտում, որի կազմի մեջ մտնող նույնանուն շրջանի սուպրեֆեկտուրան՝ վարչական կենտրոնն է։ Նախկինում մշտապես մտել է Ֆրանսիայի Գասկոնիա պատմական մարզի կազմի մեջ։ Ընկած է Գասկոնյան Լանդեր և Լանդյան անտառներ բնական մարզերի սահմաններում։ Զբաղեցնում է 7,56  քառակուսի կիլոմետր տարածք։ 2011 թվականի տվյալներով բնակչության թվաքանակը եղել է 10.776:

Քաղաքը Արկաշոնյան ծովածոցի ափերին տարածվող ագլոմերացիայի գլխավոր բնակավայրն է և Ֆրանսիայի ատլանտյան ափին ընկած պատմական կարևոր առողջարաններից մեկը՝ Ռուայանի, Բիարիցի և Լա Բոլի հետ մեկտեղ։ Համարվում է կլիմայական և հանքաղբյուրային/բալնեոլոգիական առողջարան և, բացի այդ, ձկնորսական խոշոր նավահանգիստ է, առևտրական կարևոր կենտրոն, ծովափնյա սիրված զբոսավայր, ուր յուրաքանչյուր ամառ այցելում է 90 հազարից ավելի հանգստացող։ Տարվա մնացած եղանակներին էլ շաբաթավերջի հանգստյան օրերին Արկաշոնում հաճախ հյուրընկալվում է մինչև 15 հազար մարդ։

Տնտեսական աճի տեմպով Արկաշոնն առաջին տեղերից մեկն է գրավում Ժիրոնդ դեպարտամենտում և ակվիտանյան ծովափի բնակավայրերի շարքում (1999-2007 թթ. յուրաքանչյուր տարի տնտեսական աճը նախորդ տարվա համեմատ կազմել է +1,2 %):

## Ժողովրդագրություն

## Աշխարհագրություն
thumb|250px|right|Արկաշոնի տեսքը արբանյակից
Արկաշոնի հարավային մասում՝ Ատլանտյան օվկիանոսի Արկաշոնյան ծոցի ափին է գտնվում Եվրոպայի ամենաընդարձակ՝ Պիլայի ավազաբլուրը, որն ունի մոտավորապես 3 կիլոմետր երկարություն, 500 մետր լայնություն, մինչև 110 մետր բարձրություն և տարեկան 5 մետր շարժվում է դեպի մայրցամաքի խորքը։ Ծոցում ծովախեցգետինների բազմացման համար հիանալի պայմաններ կան, և շուրջ 175 հեկտար ջրային տարածք հատկացված է ծովախեցգետիններ աճեցնելուն։

Գոլֆսթրիմի շնորհիվ քաղաքն ունի մեղմ, հաճելի կլիմա։

## Պատկերասրահ

Arcachon_002.jpg|Լողափը
DSC 7404 Notre Dame des Passes Moulleau Arcachon.JPG|Աստվածամոր եկեղեցին
Ascenceur parc mauresque P1050118.JPG|Վերելակ՝ Մավրիտանական զբոսայգու մուտքի մոտ
Arcachon jetee thiers.jpg|Նավամատույցը
DunePyla2.jpg|Ավազաբլուրներ Պիլայում
Arcachon - parqueuse 1a.jpg|Ծովախեցգետիններ որսացող աղջիկը. 20-րդ դարասկզբի լուսանկար
Arcachon Gare R01.jpg|Երկաթուղային կայարանը


## Քույր քաղաքներ

## Ծանոթագրություններ

## Արտաքին հղումներ
* Համայնքի պաշտոնական կայքէջը
* Dune du Pyla site 
* Arcachon web site
* Aerial view of the Dune du Pilat
* Air photography of Arcachon
* Live Camera Arcachon

Կատեգորիա:Ատլանտյան օվկիանոսի նավահանգիստներ
Կատեգորիա:Նավահանգստային քաղաքներ
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Կատեգորիա:Ֆրանսիայի նավահանգիստներ
Կատեգորիա:Ֆրանսիայի քաղաքներ
Մոծակ (բանաստեղծություն)

«**Մոծակ**» () կարճ բանաստեղծություն է, որը վերագրվում է հռոմեացի բանաստեղծ Վերգիլիոսին, որը *[[:ru:Appendix Vergiliana|Appendix Vergiliana]]-ի* մաս է կազմում։ Իրական հեղինակի մասին հետազոտողների կարծիքները տարբեր են։

Ըստ Սվետոնիոսի ՝ Վերգիլիոսը բանաստեղծությունը գրել է 16 տարեկանում, այսինքն՝ մ.թ.ա. 54 թվականին (ըստ որոշ հետազոտողների, վերջին հնարավոր թվագրումը մ.թ.ա. 44-ի կեսերն է )։ Նրա հերոսը հովիվ է, ով քնած է արևի տակ և չի տեսնում իժը, որը սողում է դեպի իրեն։ Մոծակը խայթում է հովվին, նա արթնանում է, սպանում է մոծակին և նկատում օձին։ Սպանելով օձին՝ մարդը թաղում է իր փրկչին և տապանաքարի վրա բանաստեղծական մակագրություն գրում։

Հետազոտողների մեծամասնությունը այս բանաստեղծության մեջ տեսնում է հռետորաբան Էպիդիոսի ոճի ծաղրերգությունը, որ Վերգիլիոսին սովորեցրել էր հռետորության արվեստը. Ըստ Թադեոս Զելինսկու սա թարգմանություն է հունարենից։ Բանաստեղծությունը հնարավոր է կնվիրված է եղել Գայոս Օկտավիանոսին, որին Վերգիլիոսը նրան մի քանի անգամ անվանել է «սուրբ տղա» («Սուրբ տղա, այս երգը քեզ համար է…» ։ Այնուամենայնիվ, այս վարկածը շատերի կողմից չի ընդունվում։ Հետազոտողների մեծամասնությունը կարծում է, որ պոեմը գրել է «Տիբերիոսի դարաշրջանի անհայտ բանաստեղծ Կլավդիոսը»։

## Գրականություն
# 
# 
# 
# 
# 
# 
# 
# 
# 

## Ծանոթագրություններ

Կատեգորիա:Մ.թ.ա. 54
Բարթող-Ժիրայր Զորյան

**Բարթող-Ժիրայր Զորյան** (), հայ խմբագիր-հրատարակիչ,  Մեծ եղեռնի զոհ։

## Կենսագրություն
Բարթող-Ժիրայր Զորյանը ծնվել է 1879 թվականին։ Սովորել է ծննդավայրում, որից հետո՝ Երզնկայում։ 1887 թվականին մեկնել է Ֆիլիպե (այժմ՝ Պլովդիվ՝ Բուլղարիայում)։ 1905-1908 թվականներին եղել է «Ռազմիկ» եռօրյա թերթի վարիչ-տնօրենը։ 1908 թվականին վերադարձել է Կ. Պոլիս, աշխատել «Ազատամարտ» թերթի խմբագրությունում, հիմադրել է «Լուսաղբյուր» հրատարակչական ընկերությունը (Օննիկ Սրապ­յանի հետ), գրող, թարգմանիչ Ռուբեն Զարդարյանի հետ լույս ընծայել «Մեղրագետ» ընթերցարանները (6 գիրք), «Երկրագործին բարեկամը», մի շարք այլ գրքեր։ Թղթակցել է պոլսահայ մամուլին։

Զոհվել է 1915 թվականին, Մեծ եղեռնի ժամանակ։

## Ծանոթագրություններ

## Արտաքին հղումներ
*ՀԱՅ ԳԻՐՔ

Կատեգորիա:Հայ խմբագիրներ
Կատեգորիա:Հայ հրատարակիչներ
Կատեգորիա:Հայոց ցեղասպանության զոհեր
Բարֆլյոր

**Բարֆլյոր** (), ֆրանսիական նավահանգստային բնակավայր Լա Մանշի ափին, Կոնտանտեն թերակղզում, երկրի մայրաքաղաք Փարիզից 280, Կան քաղաքից՝ 85 կիլոմետր հեռավորության վրա։ Վարչականորեն մտնում է Նորմանդիա երկրամասի Մանշ դեպարտամենտի կազմի մեջ։ Զբաղեցնում է 0,6 քառակուսի կիլոմետր տարածք։ 2011 թվականի հունվարի 1-ի տվյալներով բնակչության թվաքանակը եղել է 643։

## Պատմություն
Միջին դարերում Բարֆլյորում գործել են Նորմանդական դքսության ամենակարևոր նավահանգիստն ու նավաշինարանը։ Բնակավայրն ունեցել է շուրջ ինը հազար բնակիչ։ Հիմնականում այստեղից են նավարկել դեպի Անգլիա։ Վիլհելմ I Նվաճողը 1066 թվականին հենց Բարֆլյորից է իր զորքով մեկնել Անգլիա և սկսել նվաճողական պատերազմը։ 1120 гթվականին էլ Բարֆլյորի նավահանգստի մատույցներում՝ այդ նավահանգստից մոտավորապես մեկ մղոն հեռավորության վրա, խորտակվել է «Ճերմակ նավ»-ը, որի տախտակամածին էր գտնվում անգլիական թագի ժառանգորդն իր շքախմբով։ Այդ իրադարձությամբ Անգլիայում սկիզբ է դրվել քաղաքացիական պատերազմի ժամանակաշրջանին, որը հայտնի է *Անարխիա* անվանումով։ [2]1692 թվականի մայիսի 19(29)-ին Բարֆլյորի ափամերձ ջրերում ծովային խոշոր ճակատամարտ է տեղի ունեցել Ֆրանսիայի, Անգլիայի ու Նիդերլանդների նավատորմերի միջև։

## Ժողովրդագրություն

### Քույր քաղաք
*  Լայմ Ռիջիս (Մեծ Բրիտանիա), 2013 թվականից

## Պատկերասրահ

Barfleur - port.jpg|Նավահանգիստը
Port de Barfleur.jpg| 
BARFLEUR Le Clocher.JPG
Barfleur, Manche.jpg
Port de Barfleur - Basse-Normandie.JPG
Eglise de Barfleur dans le val de Saire.jpg


## Ծանոթագրություններ

## Գրականություն
* 
* Maurice Lecœur, |photographe=Christine Duteurtre - Val de Saire: éditeur=Isoète, année=2009, pages totales=173, isbn=978-2-9139-276-7.
* Charles-Félix Morice de la Rue - Nouveau phare de Barfleur: périodique=Annales des Ponts et chaussées, série=1, année=1834, pages=1–16, lire en ligne=https://gallica.bnf.fr/ark:/12148/bpt6k4084410/f4.item.
* Edmond Thin - Le Val de Saire: Trésors d'un jardin du Cotentin sur la mer. éditeur=Éditions OREP, année=2009, pages totales=165, isbn=978-2-915762-82-2 |passage=112-118.

## Արտաքին հղումներ
*  

Կատեգորիա:Ատլանտյան օվկիանոսի նավահանգիստներ
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Կատեգորիա:Ֆրանսիայի նավահանգիստներ
Ֆրապուչինո

**Ֆրապուչինո** (անգլ. *frappuccino*), սառը սուրճ, որը վաճառվում է Starbucks սրճարանների համաշխարհային ցանցում։ «Ֆրապուչինո» անվանումը ստացվել է «Ֆրապպե» (ֆրանսիական տերմին, նշանակում է պաղպաղակով խիտ կաթնային կոկտեյլ) և «կապուչինո» բառերի համատեղմամբ։

Առաջին անգամ ըմպելիքը այդ անվանումով սկսել է վաճառվել *The Coffee Connection* սրճարանների ցանցում Մասաչուսեթս նահանգում։ 1994 թվականին այդ ցանցը պատկանում էր *[[Սթարբաքս|Starbucks]]-*ի ցանցին, որը վերցրել է ըմպելիքի անվանումը իրենց արտադրանքի համար, 1995 թվականից ի վեր։ 2010 թվականին թողարկվում է այդ թվում նաև սոյայի կաթի վրա հիմնված ըմպելիքի տարբերակը բուսակերների համար։

## Տես նաև
* Սառը սուրճ

## Ծանոթագրություններ

Կատեգորիա:1995 հայտնված արտադրանքներ
Կատեգորիա:Զովացուցիչ ըմպելիքներ
Կատեգորիա:Սուրճ
Կատեգորիա:Սրճային ըմպելիքներ